**V. FEJEZET**

**Keretszerződés**

**(tervezet 2018.)**

**a Semmelweis Egyetem ingatlanállományához kapcsolódó építési jellegű műszaki ügyeleti szolgálat ellátására, valamint azonnali hibaelhárítás és ezzel kapcsolatos helyreállítási munkák végzésére**

amely létrejött egyrészről

|  |  |
| --- | --- |
| a **Semmelweis Egyetem** |  |
| székhelye: | 1085 Budapest Üllői út 26. |
| ÁHT. azonosító szám: | 230254 |
| adószáma: | 15329808-2-42 |
| számlavezető bank: | Magyar Államkincstár |
| bankszámla száma: | 10032000-00282819-00000000 |
| képviseli: | Dr. Szász Károly kancellár |

mint Megrendelő (a továbbiakban: **Megrendelő**),

másrészről

|  |  |
| --- | --- |
| cégnév |  |
| székhelye: |  |
| cégjegyzékszáma: |  |
| adószáma: |  |
| számlavezető bank |  |
| bankszámla száma |  |
| képviseli: |  |

mint Vállalkozó (a továbbiakban: **Vállalkozó),**

a továbbiakban együttesen: Felek (a továbbiakban: **Felek**) között, az alulírott napon és helyen, az alábbi feltételekkel.

## ELŐZMÉNYEK ÉS ÁLTALÁNOS RENDELKEZÉSEK

* 1. Megrendelő *„Keretmegállapodás építési jellegű műszaki ügyeleti szolgálat ellátására, valamint azonnali hibaelhárítás és ezzel kapcsolatos helyreállítási munkák végzésére”* tárgyában 2017. … napján megindított, a Közbeszerzési Értesítőben … hivatkozási szám alatt 2017. … napján megjelent ajánlati felhívással a 2015. évi CXLIII. törvény (Kbt.) Harmadik Része szerinti nyílt közbeszerzési eljárást indított, mely közbeszerzési eljárás nyertese Vállalkozó lett.
	2. Az *előző* pontban meghatározott közbeszerzési eljárás alapján Felek a Kbt. 105. § (1) bekezdés c) pontja szerint, 2017. … napján megindított, és 2017. … napján lezárt versenyújranyitást követően a jelen keretszerződést (a továbbiakban: Szerződés) kötik.
	3. A közbeszerzési eljárás során, a jelen Szerződés megkötéséig keletkezett dokumentumok: az ajánlati felhívás, a dokumentáció (együtt: közbeszerzési dokumentumok), a közbeszerzési eljárásban feltett kiegészítő tájékoztatás-kérések és az arra adott válaszok, a nyertes ajánlat, a jelen Szerződés *8. számú melléklet*eként, annak elválaszthatatlan részét képezik.
	4. Amennyiben az előző pontban említett dokumentumok között ellentmondás áll fenn, úgy a jelen Szerződésben foglaltak az irányadók. Ha egy adott kérdés tekintetében az ellentmondás a Keretmegállapodás rendelkezéseinek alkalmazásával sem küszöbölhető ki, elsődlegesen az ajánlati felhívás, az ajánlati dokumentáció, végül a nyertes ajánlat alkalmazandók.

## A SZERZŐDÉS TÁRGYA, HATÁLYA

* 1. A Megrendelő vagyonkezelésében lévő, a Szerződés *1. számú melléklet*ében felsorolt *helyszíneken* található, összesen nettó 360.000 m2 szintterületű épület és a hozzájuk tartozó épülettartozékok, belső közműhálózatok, az ingatlanokon belüli szabad terek (udvarok, parkolók, stb.) építési jellegű (építőmesteri, építési szakipari, épületgépészeti és épületvillamossági) közvetlen gyorsszolgálati hibaelhárítása. Továbbá az ennek kapcsán felmerülő helyreállítási munkák végzése, valamint a hibaelhárítással összefüggően az év minden napján 0-24 órás folyamatos műszaki ügyeleti és készenléti szolgálat megszakítás nélküli rendelkezésre állása az Egyetem működés-biztonsága érdekében.
	2. Műszaki ügyeleti szolgálat alatt értendő, hogy Szerződés teljesítése során a Vállalkozó az év minden napján, megszakítás nélküli, 24 órás, ügyeletirányító munkatárssal és a Műszaki leírás 2. pontjában meghatározott feladatok ellátásához szükséges létszámú és technikai felszereltségű gépészeti- (víz-, gáz-, központifűtés-szerelő), valamint villanyszerelő szerelőpárok folyamatos rendelkezésre-állását biztosítja, akik képesek a bejelentett meghibásodások kijavítására, illetve a javítás megkezdésére a bejelentés prioritásának megfelelő rendelkezésre-állási időn belül.
	3. Hibaelhárításnak minősül a használatban lévő ingatlanok, közművek zavartalan, biztonságos üzemeltetését szolgáló javítási, hibaelhárítási tevékenység, amely a karbantartási ciklusok közötti időszakban előforduló váratlan hibák elhárításával a folyamatos elhasználódás rendszeres helyreállítását eredményezi.
	4. Hibaelhárítással kapcsolatos helyreállítási munkának minősül a meghibásodás által a szerkezetekben, felületekben, burkolatokban, stb. okozott, vagy a hiba javítása, elhárítása során keletkeztetett elváltozásoknak legalább a meghibásodás előtti, vagy annál jobb minőségű helyreállítása, melyet a rendeltetésszerű használat érdekében el kell végezni.
	5. Jelen Szerződés tárgyát képezi továbbá a sorozatos hibajavítási és helyreállítási munkálatok következtében kialakult nem megfelelő műszaki állapot megszüntetéséhez szükséges komplex rekonstrukciós feladatok elvégzése és szükség szerinti műszaki előkészítése is, a mindenkori hatályos előírások és jogszabályok szerint.
	6. Jelen Szerződés alapján Vállalkozó műszaki ügyeleti szolgáltatást nyújt (rendelkezésre állás). Az ügyeleti szolgáltatáson túl a konkrét, esetenként elvégzendő hibaelhárítási, helyreállítási munkák elvégzésére Megrendelő közvetlen megrendelést ad. A hibaként rögzített bejelentések esetében utólagos elszámolással, a hibajavítás elkészültével, vagy Vállalkozó előzetes árajánlatának elfogadását követően a hibajavítás, illetve a helyreállítási munka megkezdése előtt a kérelemként rögzített bejelentések esetében.
	7. Megrendelő a gyorsszolgálati teendők ellátására, a műszaki ügyelet biztosítására, a készenléti és hibaelhárítási igénybevételi rendre, valamint a hibaelhárítási és helyreállítási munkák végzésére vonatkozó szabályozást, Gyorsszolgálati hibaelhárítási protokollt (a továbbiakban: Protokoll) ad át Vállalkozó részére. A Protokoll jelen Szerződés *4. számú melléklet*ét képezi.
	8. A Protokoll tartalmazza a Felek együttműködését és kötelezettségeit, a hatásköröket és azok gyakorlásának módját; a teljesítés műszaki dokumentálásának rendjét, az ezzel kapcsolatos bizonylatok, okmányok típusát és fajtáit, ezek kötelező adattartalmát, az adattartalom beviteléért (feltüntetésért) viselt felelősséget és hatáskört; továbbá a hibaelhárítást követő helyreállítási munka igénybevételi rendjének szabályait, a vonatkozó bizonylatok rendjét, az egyoldalú megrendelői jognyilatkozat alaki, tartalmi és közlési rendjét, a megrendelés kiadásának, fogadásának szabályait.
	9. Felek rögzítik, hogy jelen Szerződést keretszerződésként kezelik, amely mindkét Fél általi szabályszerű, illetve cégszerű aláírást követően … napján lép hatályba és azt a Felek a Szerződés megkötésétől számítva 12 hónapos határozott időtartamra, de legfeljebb a keretösszeg kimerüléséig kötik meg.
	10. Vállalkozó tudomásul veszi, hogy amennyiben a Szerződés 2.9. pontjában meghatározott időpont lejártakor az általa végzett hibaelhárítási, valamint műszaki ügyeleti és készenléti szolgáltatás ellenértéke nem éri el a szerződéses keretösszeget, úgy a Szerződés nem maradéktalan teljesüléséből eredő bevételkiesés Vállalkozó kockázatát képezi. Vállalkozó kijelenti, hogy a Szerződés megkötését megelőző közbeszerzési eljárás során a jelen pontban meghatározott vállalkozói kockázat ismeretében nyújtotta be ajánlatát, és határozta meg annak tartalmát. Vállalkozó kijelenti, hogy nem él Megrendelővel szemben semmilyen kártérítési vagy egyéb igénnyel a Szerződés nem maradéktalan teljesüléséből eredő bevételkiesése miatt, illetve az esetleges ilyen igényeiről a jelen Szerződés aláírásával egyidejűleg, visszavonhatatlanul lemond.
	11. Vállalkozó kijelenti, hogy a Szerződés aláírásakor semmiféle olyan kötelezettsége nincs, amely jelen Szerződés aláírásában meggátolná.

## Díjazás, Elszámolási Feltételek

* 1. Felek rögzítik, hogy jelen Szerződés **keretösszege … Ft + ÁFA, azaz … Ft + ÁFA a teljes 12 hónapos határozott időtartamra.**
	2. Vállalkozó a jelen Szerződés alapján az alábbi vállalkozói díjra jogosult:
		1. **Rendelkezésre-állási díj … Ft + ÁFA,** amely fedezet nyújt az alábbiakra: 0-24 órás diszpécser szolgálat, eszközök, ügyeleti szakemberek, a szerződés teljesítésével kapcsolatos minden adminisztratív költség, bér- és bérjellegű költség, korlátlan számú kiszállási költség, a rezsianyag költségek, valamint a munka elvégzéséhez szükséges segédanyagok, szerszámok és műszerek szállítási költsége. A rendelkezésre-állási díj **havonta utólag esedékes**, amit Megrendelő a számla kézhezvételétől számított 30 napon belül átutal Vállalkozónak.
		2. Megrendelő az általa kibocsátott közvetlen megrendelés alapján létrejövő Szolgáltatási Szerződés szerint jogosult igényelni a felmerült hibák azonnali, gyors elhárítását. Az eseti hibaelhárítások, helyreállítási munkák elvégzéséért Vállalkozót külön díjazás illeti meg.
		3. Az eseti megrendelések elszámolása a Terc Kft. által kifejlesztett VIP GOLD nevű költségvetés készítő szoftverrel és az ahhoz tartozó, negyedévenként frissítésre kerülő Összevont Építőipari Normarendszer adattár alapján történik.
		4. Vállalkozót az eseti megrendelések teljesítése után az alábbiak szerint számított vállalkozói díj illeti meg, amely a munkadíj és az anyagköltség összege.
			1. **Az eseti megrendelések munkadíja** a Szerződéshez csatolt és a Vállalkozó ajánlatában szereplő építőmesteri, épületgépészeti, és villamos szakágakra megadott maximált rezsióradíjak súlyozott átlagaként számított átlagos rezsióradíjjal, azaz nettó **…** Forinttal kerül figyelembevételre. Az átlagos rezsióradíjjal kell figyelembe venni a megrendelés teljesítése során a fentieken túl felmerülő bármely más szakági tevékenységet is.
1. Az egyes tételek egységre jutó munkadíja nem lehet több mint a tétel szerinti normaidő és az átlagos rezsióradíj szorzata.
2. A vállalkozói díj munkadíj része az egyes tételek egységre jutó munkadíjának és mennyiségének szorzata összegezve.
3. Ha az Összevont Építőipari Normarendszerben nem lelhető fel az adott tétel, akkor Vállalkozónak „K” tételt kell alkalmaznia. Megrendelő „K” tétel alkalmazásakor egységárelemzést írhat elő.
	* + 1. **Az eseti megrendelések anyagköltsége** a Szerződéshez csatolt és a Vállalkozó ajánlatában szereplő anyagköltség-eltérítés %-os mértékét figyelembe véve … % -os áronkerül elszámolásra a költségvetés készítő Terc program Összevont Építőipari Normarendszer aktuális negyedéves anyagáraihoz képest.
4. Az egyes tételek egységre jutó anyagköltsége nem lehet több, mint az Összevont Építőipari Normarendszer szerinti anyagköltség és a számítás alapját képező százalékos eltérítés szorzata.
5. A vállalkozói díj anyagköltség része az egyes tételek egységre jutó, százalékosan eltérített anyagköltségének és mennyiségének szorzata összegezve.
6. Ha olyan anyag alkalmazása válik szükségessé, amely nem, vagy amellyel műszakilag egyenértékű sem szerepel az Összevont Építőipari Normarendszerben, akkor az a beszerzési számlával igazolt áron kerül elszámolásra, de minden ilyen esetben ezt Vállalkozónak a Megrendelő felé előre írásban jeleznie kell.
7. Megrendelő fenntartja a jogot, hogy kivételes esetekben a hibajavítási, helyreállítási tevékenységhez felhasználandó, beépítendő anyagokat Vállalkozó rendelkezésére bocsátja. Erről Megrendelő a Vállalkozót írásban értesíti. Ilyen esetben az anyagok minőségéért és műszaki megfelelőségéért Megrendelő felel. Amennyiben Vállalkozó a rendelkezésre bocsátott anyagokat nem tartja minőségileg, műszakilag megfelelőnek, azt írásban köteles jelezni Megrendelőnek. Ellenkező esetben az ebből származó károkért Vállalkozó felel, így a helyreállítások és javítások költsége is Vállalkozót terheli
	1. Vállalkozót a Szerződés teljesítésével kapcsolatban a rendelkezésre-állásért, valamint az eseti megrendelések teljesítéséért a fentiek szerint számított díjazáson felül semmilyen további díjfizetés nem illeti meg.
	2. A Szerződés *4. sz. melléklet*e, a Gyorsszolgálati hibaelhárítási protokoll szerint hibaként rögzített bejelentések elszámolása utólag történik, míg a kérelemként rögzített bejelentések a Vállalkozó előzetes és elfogadott árajánlata alapján kerülnek megrendelésre.

## Vállalkozói díj kiegyenlítése

* 1. Az elvégzett munkák után a teljesítésigazolás kiállítására a Megrendelőnek a Szerződésben megnevezett kapcsolattartója a munkák elvégzését követő hónap 8. napjáig köteles. A munka teljesítésének visszautasítására, illetve hiánypótlásra történő felhívásra Megrendelőnek szintén a munkák elvégzését követő hónap 8. napjáig van lehetősége. A hibák kijavítását követően a hiánypótlás elvégzése után a teljesítésigazolás kiállítására Megrendelőnek ismételten 8 nap áll rendelkezésére. Hibák és hiányosságok alatt a dokumentációban mutatkozó hibákat és hiányosságokat kell érteni.
	2. Vállalkozó külön számlán nyújtja be a rendelkezésre-állás havi díját – havonta utólag – az erre vonatkozó teljesítésigazolás alapján, valamint a lezárt hibajegyeken rögzített eseti megrendelések számlarészletezővel ellátott, szintén teljesítésigazolás alapján kiállított havi részszámláját. Ettől eltérően Vállalkozónak akkor van lehetősége egyedi számla benyújtására, ha Felek azt az eseti írásos megrendelésben kifejezetten rögzítették, vagy Megrendelő azt kifejezetten kéri.
	3. Számlát kiállítani a Vállalkozó kizárólag a teljesítési okmányokkal alátámasztva, szabályszerűen, a munka elvégzését és a teljesítésigazolás kiállítását követő 5 napon belül, a számla kézhezvételétől számított 30 napos fizetési határidővel jogosult.
	4. Vállalkozó a számláit az alábbi címre köteles megküldeni: Semmelweis Egyetem Pénzügyi Igazgatóság 1085 Budapest, Üllői út 26.
	5. Megrendelő a teljesítés ellenértékét a teljesítésigazolással ellátott számla kézhezvételétől számított 30 (harminc) napon belül banki átutalással egyenlíti ki Vállalkozó keretszerződésben megjelölt bankszámlájára a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1) bekezdésében foglaltak szerint.
	6. Megrendelő fizetési kötelezettsége teljesítettnek minősül azon a napon, amikor a Megrendelő számláját a számlavezető pénzintézete megterhelte.
	7. Megrendelő köteles írásban haladéktalanul értesíteni a Vállalkozót abban az esetben, ha a kiszámlázott összeget kifogásolja. Vállalkozó köteles a számlával kapcsolatos kifogásokról szóló írásbeli értesítés kézhezvételét követő 30 (harminc) napon belül a Megrendelőnek tájékoztatást nyújtani, illetve a számlát kijavítani. A fizetési határidő az ismételten kibocsátott számla elfogadásától újra kezdődik.
	8. A vállalkozói díj kifizetésére irányadó jogszabályok:
1. Kbt. 135. § és az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Korm. rendelet vonatkozó előírásai;
2. Előleg fizetésére a Kbt. 135. § szerint, azzal, hogy elszámolására a 322/2015. (X.30.) Korm. rendelet vonatkozik;
3. Kbt. 136. § (1)-(2) bekezdés és 143. § (3) bekezdés;
4. Az általános forgalmi adóról szóló 2007. évi CXXVII, törvény (ÁFA tv.);
5. Az adózás rendjéről szóló 2003. évi XCII. törvény (Art.) 36/A.és 36/B. §.
	1. Megrendelő az Art. 36/A. § (2) bekezdés alapján tájékoztatja a Vállalkozót arról, hogy a keretszerződés, illetőleg annak teljesítése az Art. 36/A. és 36/B. §-ának hatálya alá esik. Megrendelő felhívja Vállalkozó figyelmét e rendelkezések maradéktalan betartására. Vállalkozó írásban köteles tájékoztatni Megrendelőt, amennyiben a köztartozásmentes adózók nyilvántartásában nem szerepel.
	2. A következő szabályok szerint történik az ellenszolgáltatás teljesítése:
6. Vállalkozó legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésben bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat;
7. Vállalkozó a teljesítés elismerését követően állítja ki számláját, külön számlában részletezve az alvállalkozói teljesítés, valamint a saját teljesítése mértékét;
8. A b) pont szerinti számlában feltüntetett alvállalkozói teljesítés ellenértékét a Megrendelő a számla kézhezvételétől számított 15 napon belül átutalja a Vállalkozónak;
9. Vállalkozó haladéktalanul kiegyenlíti az alvállalkozók számláit, vagy az Art. 36/A. § (3) bekezdése szerint azt, vagy annak egy részét visszatartja, illetve az alvállalkozóval kötött szerződésben foglaltak szerint az alvállalkozói díj egy részét visszatartja;
10. Vállalkozó átadja a d) pont szerinti átutalások igazolásainak másolatait vagy az alvállalkozó köztartozást mutató együttes adóigazolásának másolatát Megrendelőnek (annak érdekében, hogy Megrendelő megállapíthassa, miszerint Vállalkozó jogszerűen nem fizette ki a teljes összeget az alvállalkozónak);
11. Vállalkozó által benyújtott számlában megjelölt, fővállalkozói teljesítés ellenértékét Megrendelő 30 napon belül átutalja Vállalkozónak, ha az alvállalkozókkal szembeni fizetési kötelezettségét az Art. 36/A. §-ára tekintettel is teljesítette;
12. Ha Vállalkozó a d) vagy az e) pont szerinti kötelezettségét nem teljesíti, az ellenszolgáltatás fennmaradó részét Megrendelő őrzi, és az akkor illeti meg Vállalkozót, ha Megrendelő részére igazolja, hogy a d) vagy az e) pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó, vagy szakember nem jogosult a Vállalkozó által bejelentett összegre vagy annak egy részére.
	1. A pénzügyi ellenérték teljesítése során Megrendelő a teljesítéskor hatályos adójogszabály szerint fizeti az ellenérték ÁFA tartalmát.
	2. Vállalkozó kötelezettséget vállal, hogy nem fizet, illetve számol el a keretszerződés teljesítésével összefüggésben olyan költségeket, melyek a Kbt. 62. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek Vállalkozó adóköteles jövedelmének csökkentésére alkalmasak.
	3. Megrendelő nem esik fizetési késedelembe, ha Vállalkozó nem teljesíti a díjazása iránti igénye érvényesítéséhez a keretszerződésben és/vagy az irányadó jogszabályban előírt feltételeket, ideértve a köztartozásmentességre és ennek igazolására vonatkozó feltételeket.
	4. Késedelmes fizetés esetén Vállalkozó jogosult a Ptk. 6:155. § (1) bekezdése szerinti késedelmi kamat felszámítására.

## FELEK EGYÜTTMŰKÖDÉSE A SZERZŐDÉS TELJESÍTÉSE SORÁN

* 1. Felek rögzítik, hogy a teljesítési helyek az egyetemi, valamint saját belső házirend és egyéb belső (tűzvédelmi, munkavédelmi, biztonságvédelmi, környezetvédelmi, stb.) szabályzatok szerint működnek, amelyeket Megrendelő a Vállalkozó rendelkezésére bocsát, és amelyek rendelkezéseit – különösen a beléptetés, ott tartózkodás rendjét illetően – Vállalkozó köteles figyelembe venni. Vállalkozó a munka megszervezése során köteles tekintettel lenni a betegellátás zavartalanságának biztosítására és folyamatosan egyeztetni az üzemszerű működés, valamint az egészségügyi, oktatási és kutatási feladatok elláthatóságának érdekében az adott intézménnyel, szervezeti egységgel a teljesítés során.
	2. Felek rögzítik, hogy a technikai ismeretekről, a biztonsági előírásokról, illetve berendezésekről egymást kölcsönösen tájékoztatják, illetve azok betartása, illetve működtetése érdekében folyamatosan együttműködni kötelesek. Vállalkozó köteles a munkák teljesítése során betartani a keretszerződésben vállalt valamennyi irányadó és alkalmazandó jogszabályt, rendelkezést, hatósági előírást, szabványt, normát.
	3. Felek rögzítik, hogy Megrendelő a Szerződés teljesítéséhez szükséges mértékben tájékoztatja Vállalkozót a saját alkalmazottaira vonatkozó azon szabályokról, amelyeket Vállalkozó köteles figyelembe venni.
	4. Vállalkozó köteles a vele jogviszonyban lévő alkalmazottait, alvállalkozóit, egyéb közreműködőit munka-, tűz-, környezetvédelmi oktatásban részesíteni miután Megrendelőtől a helyszíni ismeretekre és magatartásra vonatkozóan eligazítást kapott.
	5. Vállalkozó köteles a munkavégzés során az irányadó jogszabályoknak, a szakmai szabályoknak megfelelve és a Megrendelő utasításai szerint eljárni, Megrendelő pedig jogosult a teljesítést folyamatosan ellenőrizni, amely során Vállalkozó köteles Megrendelőnek az ellenőrzéshez szükséges felvilágosítást és egyéb segítséget megadni.
	6. Vállalkozó köteles a hibaelhárításhoz és helyreállításhoz az adott munka jellegéhez igazodó, szakmai képesítéssel és szakmai jártassággal bíró személyt biztosítani. A munkavégzés során, a helyszínen mindig kell lennie olyan személynek, aki egyszemélyben jogosult a teljesítés tárgyának vonatkozásában a Vállalkozót képviselni.
	7. Amennyiben Megrendelő szakszerűtlen utasítást ad, Vállalkozó köteles erre írásban figyelmeztetni. Ha Megrendelő az utasításhoz a figyelmeztetés ellenére is ragaszkodik, az utasításból eredő következményekért, károkért helytállni tartozik.
	8. Felek a Szerződés teljesítése során mindvégig kötelesek együttműködni és egymást tájékoztatni minden olyan körülményről, amely a szerződésszerű teljesítést érinti.
	9. Vállalkozó a diszpécser szolgálatának, valamint a készenléti, műszaki ügyeleti szolgálatának elhelyezéséről maga köteles gondoskodni, olyan feltételek mellett, hogy a keretszerződés a részéről teljesíthető legyen. Megrendelő a Szerződés megkötése idején ilyen helyiséget vagy területet nem tud Vállalkozó részére biztosítani.
	10. Vállalkozó a Megrendelő által bejelentett hiba elhárítását, kijavítását – a hiba kategóriájának megfelelően – a Protokollban megjelölt határidőig köteles megkezdeni és azt az érvényes magyar szabványoknak és műszaki irányelveknek, technológiai előírásoknak megfelelő minőségben, és az elszámolási normákban meghatározott lehető legrövidebb időn belül befejezni.
	11. Vállalkozónak esetenként a hibaelhárítási tevékenység végzése során fellelt egyéb más, az üzembiztonságot veszélyeztető hibák javítására is azonnal intézkednie kell. Ha a fellelt hiba a közbeszerzési eljárás dokumentációjában előírt minimum felszereltséggel megoldható, akkor azt az adott hibaelhárítás keretében kell javítania, vagy ellenkező esetben értesítenie kell a diszpécser szolgálatot, hogy az a szükséges intézkedéseket meg tudja tenni.
	12. Vállalkozó dolgozói kötelesek a Szerződés teljesítése során a teljesítési helyszíneken „Műszaki ügyelet” feliratú kitűzőt viselni, amelyen fel kell tüntetni a cég megnevezését és a dolgozó nevét, továbbá a fizikai dolgozók részére egységes munkaruházatot kell biztosítani.
	13. Megrendelő köteles Vállalkozót minden általa ismert olyan, a Szerződés tárgyát képező munkálatra, a teljesítési helyszínre vonatkozó releváns tényről, körülményről tájékoztatni, amely a hibaelhárítás, vagy helyreállítás elvégzését, illetve a létesítmény műszaki állapotát befolyásolhatja. Megrendelő köteles a hibaelhárítási munkálatok elvégzése során – szükség esetén adat- és információszolgáltatással is – együttműködni Vállalkozóval.
	14. Vállalkozónak esetenként a Megrendelő kérésére a tevékenységével összefüggő adatszolgáltatást kell teljesítenie.
	15. Amennyiben Megrendelő nem bocsátja az előre megbeszélt időpontban a Vállalkozó rendelkezésére a teljesítési helyszínt, munkaterületet, vagy nem biztosítja a hibaelhárításhoz szükséges időt, úgy Vállalkozó az emiatt keletkezett és dokumentáltan igazolt költségeinek megtérítésére jogosult.
	16. Megrendelő jogosult a szolgáltatások teljesítését ellenőrizni, arra szükség szerint észrevételeket tenni, illetve indokolt esetben a munkavégzést leállítani.
	17. Vállalkozó kötelezettséget vállal arra, hogy a Szerződés időtartama alatt folyamatosan olyan eszköz-, jármű-, szakember-, szerszám- és gépállománnyal, illetve feltételekkel rendelkezik, amely folyamatosan biztosítja a vállalt kötelezettségeinek ellátását, amelyet legjobb szakmai tudása szerint, első osztályú minőségben, a Szerződésben és az eseti megrendelésben rögzített határidőben teljesít.
	18. Vállalkozó kifejezetten kötelezettséget vállal arra is, hogy Megrendelő vagyonkezelésében álló, a Szerződés *1. sz. melléklet*ében részletesen körülírt ingatlanok területén kizárólag olyan, a hatályos jogszabályoknak megfelelően bejelentett munkavállalókat, illetve munkavégzésre irányuló egyéb jogviszonyban álló alkalmazottakat foglalkoztat, akik az adott feladathoz tartozó szakmai iskolai végzettséggel, szakképesítéssel, szakmai gyakorlattal rendelkeznek.
	19. Felek rögzítik, hogy amennyiben a Szerződés, vagy az eseti megrendelés teljesítése akadályba ütközik, az akadályról, az akadály megszűnésének várható időpontjáról a Vállalkozó haladéktalanul köteles értesíteni a Megrendelőt.
	20. A Szerződésből eredő jogokat és kötelezettségeket a Vállalkozó kívülálló harmadik személynek nem ruházhatja át. Felek rögzítik, hogy a teljesítés során tudomásukra jutott információkat, tényeket és adatokat üzleti titokként kezelik; azok bármilyen felhasználása, nyilvánosságra hozatala csak a Megrendelő engedélyével lehetséges, de Vállalkozó jogosult referenciaanyagaiban nyilvánosságra hozni annak tényét, hogy Megrendelő az ügyfelei közé tartozik, illetve jogosult tevékenysége jellegének feltüntetésére.
	21. Vállalkozó tudomásul veszi, hogy a Semmelweis Egyetem területén, többek közt a teljesítési helyszíneken is, zárt láncú videó megfigyelő rendszer működik, melynek rögzített felvételeit a mindenkori illetékes egyetemi szakigazgatóság ellenőrzi.
	22. Vállalkozó kötelezettséget vállal arra, hogy a kivitelezés helyszínén rá tekintettel tartózkodó személyek nem készítenek a kivitelezéssel nem összefüggő, és/vagy mások személyiségi jogait sértő kép-, videó-, vagy hangfelvételt.
	23. Megrendelő a Vállalkozó részére – előzetes kérelmére – térítésmentesen gépkocsi behajtási engedélyt biztosít a szolgáltatás ellátásához szükséges területekre. Vállalkozó előzetesen egyeztet Megrendelővel a behajtási engedélyek számával kapcsolatosan. Behajtási engedély csak a hibaelhárítással közvetlenül összefüggésben felvonuló gépjárművekre adható ki.
	24. Megrendelő a szolgáltatás elvégzéséhez szükséges energia és közműszolgáltatásokat térítésmentesen, a vételezési helyek előzetes egyeztetésével biztosítja.
	25. Vállalkozó alkalmazottai a Megrendelő alkalmazottaihoz hasonlóan és azonos szabályok szerint használhatják a rendelkezésre álló szolgáltatásokat (vizesblokk, lift, a’la carte étterem, büfé, stb.).
	26. Az eseti, a szolgáltatás elvégzéséhez szükséges megrendelői szolgáltatások biztosításának lehetőségét és feltételeit mindig az eseti megrendelések teljesítésének megkezdése előtt, a Vállalkozó kezdeményezésére egyeztetik a Felek.
	27. Felek további kötelezettségei a Keretmegállapodásban vannak szabályozva.

## EGYÜTTMŰKÖDÉS

* 1. A teljesítés során a Felek egymáshoz intézett nyilatkozataikat (utasítások, kifogások, figyelmeztetések, stb.) írásban – emellett sürgős esetben rövid úton (telefonon, faxon, e-mailben) is – közlik egymással. Felek a jelen Szerződésben megnevezett kapcsolattartóik útján kötelesek együttműködni a Szerződés hibátlan, teljes körű teljesítése érdekében. Vállalkozó köteles haladéktalanul értesíteni Megrendelőt minden olyan körülményről, amely a teljesítést érinti.
	2. A jelen Szerződés teljesítése során a Felek részéről eljáró kapcsolattartó személyek:

Megrendelő

Név:

Telefon/fax:

Mobil:

e-mail:

Vállalkozó

Szerződéssel kapcsolatos általános és operatívkérdésekben:

Név:

Telefon/fax:

Mobil:

e-mail:

Számlázással kapcsolatos kérdésekben:

Név:

Telefon/fax:

Mobil:

e-mail:

A konkrét hibajegyek vonatkozásában az elsődleges kapcsolattartó a megjelölt helyszínen lévő kontaktszemély, illetőleg bevonása esetén az ügyeletesként megjelölt műszaki ellenőr.

* 1. Felek megállapodnak abban, hogy a Szerződés, valamint a Keretmegállapodás alapján egymásnak átadott információkat bizalmasan, üzleti titokként kezelik, azokat harmadik személyek számára át nem adják. Ez értelemszerűen nem vonatkozik azokra az információkra, amelyek titokban tartását jogszabály nem teszi lehetővé. Közérdekű adatnak minősülő információk korlátozás nélkül nyilvánosságra hozhatók.
	2. A Keretmegállapodás és a Szerződés tartalmát a szerződő Felek a jogszabályban meghatározott feltételek bekövetkezése esetén és a jogszabály rendelkezései szerinti mértékben jogosultak nyilvánosságra vagy harmadik személy, illetve hatóság tudomására hozni. A Felek rögzítik, hogy a hatályos jogszabályok alapján a Keretmegállapodás és a Szerződés azon adatai, amelynek a megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak.
	3. Vállalkozó kötelezettséget vállal arra, hogy a Szerződésben meghatározott munkáinak teljesítése során tudomására jutott információkat kizárólag a Szerződésben szereplő munka teljesítéséhez használja fel. Felek a Szerződés jelen pontjának megsértéséből eredő valamennyi kárt a másik Fél részére teljes mértékben kötelesek megtéríteni.

## JÓTÁLLÁSI KÖTELEZETTSÉG, TELJESKÖRŰ KÁRTÉRÍTÉS VÁLLALÁSA

* 1. Felek a Vállalkozó által elvégzett hibajavítási és helyreállítási munkák megfelelősége vonatkozásában 12 hónap jótállást kötnek ki, amely alapján Vállalkozó köteles az általa hibásan elvégzett munkát minden díj- és költségigény nélkül, térítésmentesen, haladéktalanul, de legkésőbb Megrendelő kifogásának kézhezvételétől számított 3 napon belül elvégezni. Amennyiben az előzőekben rögzített 3 napos határidő nem tartható, Vállalkozó köteles Megrendelőt az ok és az újabb határidő megjelölésével haladéktalanul értesíteni.
	2. A jótállás ideje alatt ugyanazon hiba miatt a kijavítás vagy a munka újbóli esetlegesen megismételt elvégzése tekintetében Vállalkozó újbóli díj- és/vagy költségigényt Megrendelővel szemben nem támaszthat, még akkor sem, ha a hibaelhárítás újbóli megismételt elvégzésének költségei magasabbak, mint az eredeti hibaelhárításé volt.
	3. Megrendelő jogosult a jótállási igény mellett – Vállalkozó szerződésszegése miatt – a hibás teljesítésből eredő, vagy arra visszavezethetően Vállalkozónak felróhatóan keletkezett teljes kárát Vállalkozóval szemben érvényesíteni azzal, hogy Vállalkozó a polgári jog szabályai szerint felel mindazon károkért, amelyek saját alkalmazottai, alvállalkozói, azok alkalmazottai, vagy egyéb, a Vállalkozó érdekében eljáró személyek, közreműködők tevékenysége, illetve mulasztása következtében keletkeztek. Ebben az esetkörben is a Vállalkozó teljes kártérítési felelősséget vállal, és a Megrendelő valamennyi közvetett és közvetlen kárát köteles megtéríteni.
	4. Vállalkozó kijelenti, hogy a fentiek biztosítására a Szerződés teljes időtartama alatt megfelelő és igazolt, hatályos és érvényes felelősségbiztosítási szerződéssel rendelkezik. Vállalkozó felelősségbiztosítási kötvényének másolata jelen Szerződés *6. sz. melléklet*ét képezi. Érvényes és hatályos felelősségbiztosítás hiányában a szolgáltatás nem gyakorolható.
	5. Vállalkozó köteles a Szerződésben tett kötelezettségvállalására tekintettel a munkavégzése során az általa okozott károkat megtéríteni a Ptk. rendelkezései értelmében. Nem mentesül Vállalkozó a felelősség alól a szándékosan, súlyos gondatlansággal, vagy bűncselekménnyel, illetve az életben, testi épségben vagy egészségben okozott kár esetén.

## KÖTBÉR

* 1. Vállalkozó szavatol azért, hogy a jelen Szerződés szerinti feladatokat határidőben, első osztályú minőségben, hiba- és hiánymentesen elvégzi, továbbá a Szerződés teljes időtartama alatt az abban foglaltak, és a Szerződéstől elválaszthatatlan Protokoll szerinti szolgáltatási feladatok elvégzése és a Megrendelő támogatása céljából folyamatosan a Megrendelő rendelkezésére áll, és biztosítja a Szerződés minőségi teljesítéséhez szükséges szakértelmet, szakembert és technikai-, valamint alapanyag- és segédanyag-szolgáltatási hátteret.
	2. A Szerződésben meghatározott feladatok elvégzésével kapcsolatosan esetlegesen felmerülő személyiségi, szerzői, illetve egyéb jogi kérdéseket illetően Vállalkozó köteles a tőle elvárható legnagyobb gondossággal eljárni és azokról a Megrendelőt tájékoztatni, olyan időben, hogy Megrendelő az adott ügyet érintően intézkedni tudjon.
	3. Amennyiben Vállalkozó a Szerződés szerinti bármely kötelezettséget határidőben egyáltalán nem, vagy nem megfelelően, azaz késedelmesen, vagy hibásan teljesíti, a Megrendelő jelen Szerződés szerinti kötbérre jogosult azzal, hogy Megrendelő a kötbért meghaladó teljes kárát is érvényesítheti Vállalkozóval szemben.
	4. A hibajavítás során a hibaelhárítási és ezzel kapcsolatos helyreállítási munkákra nyitott hibajegyek kapcsán a Vállalkozónak felróható késedelme esetén a Megrendelő *késedelmi kötbér* felszámítására jogosult az alábbiak szerint:
		1. Rendelkezésre-állás késedelme esetén a kötbér mértéke a rendelkezésre állás havi díjának nettó összege alapján (vetítési alap):
* Kiemelt prioritású hiba esetén: 1 %/óra;
* Átlagon felüli prioritású hiba esetén: 1 %/késedelmes naptári nap;
* Átlagos prioritású hiba esetén: 1 %/késedelmes naptári nap.

A havi teljesítések során felszámítható, a rendelkezésre-állás késedelme miatti kötbér nem haladhatja meg a havi rendelkezés-állási díj nettó értékének 20 %-át. Amennyiben ezt az értéket eléri, ez súlyos szerződésszegésnek tekintendő, és a Szerződés felmondásával jár.

* + 1. Árajánlat-adási, illetve a megrendelés során meghatározott visszaigazolási határidő késedelme esetén a kötbér mértéke a rendelkezésre állás havi díjának nettó összege alapján (vetítési alap): 1 %/késedelmes naptári nap.
		2. A Protokollban rögzítettek szerinti teljesítési határidő megadásának elmulasztása esetén a kötbér mértéke a rendelkezésre állás havi díjának nettó összege alapján (vetítési alap): 1 %/késedelmes naptári nap, és a kötbérszámítás
* átlagon felüli prioritású hiba esetén a bejelentést követő 5. munkanaptól,
* átlagos prioritású hiba esetén a bejelentést követő 8. munkanaptól kezdődik.

A havi teljesítések során felszámítható árajánlat-adási, vagy a visszaigazolási határidő késedelme, illetve a teljesítési határidő megadásának elmulasztása miatti kötbér együtt nem haladhatja meg a havi rendelkezés-állási díj bruttó értékének 20 %-át. Amennyiben ezt az értéket eléri, ez súlyos szerződésszegésnek tekintendő, és a Szerződés felmondásával jár.

* + 1. Az eseti megrendelésben rögzített határidőre történő teljesítés késedelme esetén a kötbér mértéke késedelmes naponként az adott eseti megrendelés nettó értékének 1%-a, de legfeljebb az adott eseti megrendelés nettó értékének 20%-a. Amennyiben az adott eseti megrendelés nettó értékének 20%-át eléri, ez súlyos szerződésszegésnek tekintendő, és a szerződés felmondásával jár.
		2. A felmerült kötbérigényt – a késedelmes tételek Vállalkozóval történt előzetes egyeztetését követően – Megrendelő jogosult beszámítással érvényesíteni Vállalkozó esedékessé vált díjaival szemben.
	1. *Hibás teljesítés:*
		1. Amennyiben a hibás teljesítés a rendeltetésszerű használatot nem akadályozza és a hiba javítható, úgy – a Megrendelő erre vonatkozó írásban bejelentett igénye esetén – a Vállalkozó köteles a hibát javítani. Ebben az esetben a hibajavítás időtartamára a késedelmi kötbér szabályai szerint (8.4.4. pont) történik az elszámolás. Ez esetben a késedelmi kötbér a Vállalkozó számlájába beszámításra kerül a Megrendelő által felvett jegyzőkönyv alapján.
		2. Amennyiben a hibás teljesítés esetén a hiba a rendeltetésszerű használatot akadályozza, úgy a Vállalkozó a hiba kijavítására köteles. A hiba kijavítása időtartamára a késedelmi kötbérre vonatkozó szabályok (8.4.4. pont) az irányadóak azzal, hogy a Vállalkozó számlájába a kötbér beszámításra kerül. Amennyiben a hiba kijavítását a Vállalkozó nem, vagy nem megfelelő határidőre vállalja, úgy Megrendelő jogosult saját költségén a hibát kijavíttatni, ezen túl –a Vállalkozó köteles megtéríteni a hibajavítás költségét azzal, hogy ezen költség a Vállalkozó számlájába beszámításra kerül a Megrendelő által felvett jegyzőkönyv alapján. Továbbá Megrendelő a jelen Szerződés felmondására is jogosulttá válik. A Szerződés hatálya előtti megszűnése esetén Felek az elvégzett munkák elszámolására és a jogos ellenérték leszámlázására, illetve kifizetésére kötelezettek.
	2. *Meghiúsulási kötbér:*
		1. Amennyiben a jelen Szerződés alapján létrejött eseti megrendelés teljesítése a Vállalkozónak felróható okból meghiúsul, úgy Vállalkozó meghiúsulási kötbért köteles fizetni, melynek vetítési alapja az eseti megrendelés bruttó összege, és mértéke 30%, azonban a Megrendelőnek meg kell térítenie a Vállalkozó részére az általa igazolt és ráfordított költségeket illetve az igazolt, őt ért kárt is. Adott esetben az eseti megrendelés nem teljesítése a jelen Szerződés felmondásával járhat.
		2. Amennyiben Vállalkozó megszegi a Keretmegállapodás alapján megkötött jelen Szerződést, és ez annak felmondásához vezet, meghiúsulási kötbért köteles fizetni. Vetítési alapja a Keretmegállapodás alapján megkötött jelen Szerződésből még nem teljesített rész, és mértéke 5%.

## ALVÁLLALKOZÓK

* 1. Vállalkozó tudomásul veszi, hogy jelen Szerződés teljesítése során a Kbt. rendelkezései, valamint a közbeszerzési eljárásban benyújtott ajánlata alapján, az abban foglaltak szerint jogosult alvállalkozók bevonására.
	2. A szerződés teljesítésével kapcsolatban a Kbt. 138. § (1) bekezdésében foglaltak szerint az alvállalkozói teljesítés összesített aránya nem haladhatja meg a szerződés értékének 65 %-át.
	3. A Kbt. 138. § (2) bekezdése alapján a Vállalkozó teljesítésében – a következő pont szerinti kivétellel – köteles közreműködni az olyan alvállalkozó és szakember, amely a közbeszerzési eljárásban részt vett a Vállalkozó alkalmasságának igazolásában. Vállalkozó köteles Megrendelőnek a Szerződés teljesítése során minden olyan – akár a korábban megjelölt alvállalkozó helyett igénybe venni kívánt – alvállalkozó bevonását bejelenteni, amelyet az ajánlatában nem nevezett meg és a bejelentéssel együtt nyilatkoznia kell arról is, hogy az általa igénybe venni kívánt alvállalkozó nem áll a Kbt. 62. § és a 63. § szerinti kizáró okok hatálya alatt.
	4. Az olyan alvállalkozó vagy teljesítési segédként bevont szakember helyett, aki vagy amely a közbeszerzési eljárásban részt vett a Vállalkozó alkalmasságának igazolásában, csak a Megrendelő hozzájárulásával és abban az esetben vehet részt a Szerződés teljesítésében más alvállalkozó, ha a szerződéskötést követően – a szerződéskötéskor előre nem látható ok következtében – beállott lényeges körülmény, vagy az alvállalkozó bizonyíthatóan hibás teljesítése miatt a Szerződés, vagy annak egy része nem lenne teljesíthető a megjelölt alvállalkozóval, és ha az ajánlattevő az új alvállalkozóval együtt is megfelel azoknak az alkalmassági követelményeknek, melyeknek Vállalkozó a közbeszerzési eljárásban az adott alvállalkozóval együtt felelt meg.
	5. Az alvállalkozó személye nem módosítható olyan esetben, amennyiben egy meghatározott alvállalkozó igénybevétele az érintett szolgáltatás sajátos tulajdonságait figyelembe véve a közbeszerzési eljárásban az ajánlatok értékelésekor meghatározó körülménynek minősült.
	6. Vállalkozó csak a jogszabályok szerinti foglalkoztatási jogviszonynak megfelelő munkavállalókat alkalmazhat a munka területén, amely munkavállalók balesetvédelmi oktatását Vállalkozónak igazoltan el kell végeznie.
	7. A Megrendelő által megbízott más vállalkozók részére a munkaterületet, a munkavégzés feltételeit és minden ésszerű lehetőséget Vállalkozó köteles biztosítani ahhoz, hogy a Megrendelő által megbízott más vállalkozók az építési területen munkájukat végezhessék.
	8. Megrendelő jogosult kezdeményezni – annak indoklása mellett – a nem megfelelő tevékenységet végző alvállalkozók cseréjét, továbbá a már megkötött alvállalkozói szerződések felmondását.
	9. Vállalkozó tudomásul veszi, hogy a Keretmegállapodás, illetve az annak alapján létrejött jelen Szerződés teljesítése során a teljesítésbe jogszerűen bevont alvállalkozókért úgy felel, mintha a munkát maga végezte volna el. Jogellenesen bevont alvállalkozó esetén Vállalkozó minden kárért teljes felelősséggel tartozik.
	10. Az alvállalkozó Megrendelővel nem áll közvetlen jogviszonyban, így a Szerződéssel összefüggően nem adhat ajánlatot, nem fogadhat el és nem igazolhat vissza megrendelést és nem számlázhat sem a Keretmegállapodás, sem a Szerződés alapján.
	11. Vállalkozót, illetve minden alkalmazottját és az általa a teljesítésbe bevont alvállalkozókat, egyéb közreműködőket titoktartási kötelezettség terheli jelen szerződés teljesítése során, vagy azzal összefüggésben tudomásukra jutott (vagy birtokukba került), illetve más módon megismert minden olyan, nem nyilvánosan hozzáférhető, illetve nem közérdekű adat, terv, információ, okmány, dokumentum tartalma vonatkozásában, amelynek nyilvánosságra hozatala a Megrendelő hivatali, üzleti vagy egyéb titkait sértené.
	12. A titoktartási kötelezettség alól jogszabály felmentést adhat. A titoktartás a megállapodás teljes időtartama alatt, továbbá annak megszűnésétől számított további 3 évig fennáll. Megrendelő rögzíti, hogy a jelen Szerződés alapján az állami ellenőrző szervek jogosultak betekinteni az iratokba, egyéb dokumentumokba és a jogszabály által meghatározott esetekben Vállalkozónak is együtt kell működnie a vizsgálatok során, és az együttműködés megtagadása súlyos szerződésszegésnek minősül az egyéb jogi következmények mellet.
	13. Jelen Szerződés rendelkezéseinek a Vállalkozó alkalmazottai, alvállalkozói, illetve egyéb közreműködők részéről történő megismertetése, betartatása, illetve a betartatásának ellenőrzése Vállalkozó kötelessége, illetve felelőssége.
	14. Megrendelő kifejezett, írásbeli igénye esetén Vállalkozó köteles megadni azoknak, a teljesítésbe bevonni kívánt – büntetlen előéletű, szükséges szakismerettel és megfelelő referenciával, szakmai gyakorlattal rendelkező – alkalmazottainak, szakembereinek a névjegyzékét, akiknek a Megrendelő által meghatározott teljesítési helyre történő belépését a Szerződéssel összefüggő munkák teljesítése érdekében engedélyeztetni kívánja. A jegyzéknek tartalmaznia kell az említett személyek nevét, szakképzettségét, beosztását (munkakörét), illetőleg a teljesítés helyén alkalmazott biztonsági előírásoknak megfelelően – az adatvédelmi jogszabályok rendelkezéseinek betartásával – a Megrendelő által meghatározott egyéb adatokat. A jegyzékben feltüntetett adatok személyes adatok, Megrendelő az adatvédelmi jogszabályokban meghatározott követelményeket az adatkezelés során köteles betartani. Amennyiben Megrendelő az így kijelölt szakemberek valamelyike ellen alapos kifogást emel, Vállalkozó köteles helyette – a Megrendelő által elfogadott – más szakembert biztosítani.

## VIS MAIOR

* 1. Az alábbiakban felsorolt események a Felek akaratán kívül álló – egyik Félnek sem felróható – körülményekként mentesítik a Feleket jelen Szerződés alapján terhelő kötelmeik teljesítése alól a körülmény fennállásának időtartamára, feltéve, hogy ezen körülmények a jelen Szerződés aláírását követően, illetőleg aláírását megelőzően jöttek létre, ám következményeik – melyek meggátolják vagy késleltetik a Szerződés teljesítését – az említett időpontban még nem voltak előre láthatóak, így különösen:
1. természeti katasztrófák (villámcsapás, földrengés, árvíz, hurrikán és hasonlók);
2. háború vagy más konfliktusok, megszállás, ellenséges cselekmények, mozgósítás, rekvirálás vagy embargó;
3. felkelés, forradalom, lázadás, katonai vagy egyéb államcsíny, polgárháború és terrorcselekmények;
4. zendülés, rendzavarás, zavargások.
	1. Annak érdekében, hogy bármely vis maior esemény a fentiekkel összhangban a szerződéses kötelezettségek teljesítését akadályozó tényezőként felhozható legyen, a jelen Szerződés teljesítésében akadályozott Félnek írásban tájékoztatnia kell a másik Felet a fenti különleges körülmények bekövetkeztéről. Ezt a tájékoztatást indokolatlan késedelem nélkül kell megtenni azt követően, hogy az illető szerződő Fél felismerte a kötelmek teljesítése alól mentesítő indokként felhozható körülmények felmerültét.
	2. A fenti értesítésben meg kell jelölni a teljesítés várható késedelmi időszakát is, amennyiben ez felmérhető az adott pillanatban.
	3. Amennyiben a mentesülés indoka megszűnik, úgy erről a tényről a másik Felet is értesíteni kell (írásban is), továbbá lehetőség szerint arról is tájékoztatni kell, hogy a mentesülés indokát jelentő különleges körülmények miatt késedelmes intézkedéseket mikor foganatosítják. A Szerződés teljesítésének valamely vis maior jellegű esemény következtében 1 (egy) hónapon túli késedelme esetén a Felek megvitatják a jelen Szerződés megfelelő módosítását.
	4. A jelen pontban rögzítettek szerint kell eljárnia Vállalkozónak a Megrendelő irányában akkor is, amennyiben a bekövetkezett vis maior esemény a Szerződés teljesítése mellett egy vagy több eseti megrendelés teljesítését is érinti.

## A SZERZŐDÉS MEGSZŰNÉSE, FELMONDÁSA

* 1. Jelen Szerződés megszűnik a hatályba lépésétől számított 12 hónap határozott idő elteltével vagy a keretösszeg kimerülésével, ha az előbb következik be, mint a Szerződés időbeli hatályának kifutása.
	2. A Kbt. 143. § (3) bekezdése alapján a Megrendelő jogosult és egyben köteles a jelen Szerződést felmondani, – ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon – ha
1. a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel;
2. a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.
	1. Vállalkozó kötelezettséget vállal, hogy a Szerződés teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
	2. Megrendelő jogosult és egyben köteles a Szerződést a Vállalkozóval felmondani, – olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon – ha Vállalkozó a Szerződést súlyosan megszegi.
	3. Súlyos szerződésszegésnek minősül különösen, ha a keretszerződés teljesítése során
3. a rendelkezésre-állás késedelme miatt felszámított kötbér egy hónapon belül eléri a havi rendelkezésre-állási díj nettó összegének 20%-át;
4. az árajánlat-adási, vagy a visszaigazolási határidő késedelme, illetve a teljesítési határidő megadásának elmulasztása miatti kötbér együtt, egy hónapon belül eléri a havi rendelkezés-állási díj nettó értékének 20 %-át;
5. az eseti megrendelésben rögzített határidőre történő teljesítés késedelme esetén a kötbér mértéke eléri az adott eseti megrendelés nettó értékének 20%-át;
6. a hibás teljesítést követően a hiba kijavítását egyáltalán nem, vagy nem megfelelő határidőre teljesíti;
7. az eseti megrendelés teljesítése a Vállalkozónak felróható okból meghiúsul;
8. a Vállalkozó által elvégzett hibajavítással, vagy helyreállítási munkával összefüggésben a Szerződés hatálya alatt összesen 3 alkalommal megalapozott, súlyos minőségi kifogás merül fel;
9. a Vállalkozó a Szerződés teljesítése során súlyos jogszabálysértést követ el, szakszerűtlen, nem megfelelő munkát végez, nem biztosít megfelelően képzett szakembereket és Megrendelő írásbeli felszólításának kézhezvételétől számított 5 munkanapon nem szünteti meg a jogosan kifogásolt körülményt;
10. a Vállalkozó lényeges tájékoztatási kötelezettségeinek ismételten felhívás ellenére nem tesz eleget, és ezzel Megrendelő működését súlyosan veszélyezteti;
11. a Vállalkozó teljesítési készsége vagy képessége megszűnik, gazdálkodásában vagy szervezetében olyan változások következnek be, amelyek veszélyeztetik a Szerződésben foglalt kötelezettségei teljesítését
	1. A szerződésszegésért felelős Fél köteles a másik Félnek az ebből eredő kárát a polgári jog szabályai szerint megtéríteni.
	2. A Vállalkozó által a Szerződéshez csatolt felelősségbiztosításának rendeltetése, a Vállalkozó felelősségi körben felmerült károk egészben vagy részben történő rendezése.
	3. A felmondást indokolt írásbeli jognyilatkozatba kell foglalni.
	4. A Szerződés megszűnését követően a Felek haladéktalanul kötelesek egymással elszámolni, az elvégzett munkák jogos ellenértékének leszámlázására, illetve kifizetésére kötelezettek.
	5. Vállalkozó jogosult a Szerződés azonnali hatályú felmondására, amennyiben a Szerződés teljesítésével összefüggésben Megrendelő az esedékessé vált, nem vitatott fizetési kötelezettségével felszólítás ellenére több, mint 90 napot meghaladóan fizetési késedelembe esik.
12. **TELJESÍTÉSI BIZTOSÍTÉK**
	1. Teljesítési biztosítéka Vállalkozó teljesítését biztosító kötelezettséget jelenti, amelynek értelmében a jelen Keretmegállapodás alapján a versenyújranyitás eredményeként megkötendő Keretszerződés teljesítésének elmaradásával és/vagy hibás teljesítésével kapcsolatos igények biztosítékaként a keretszerződés általános forgalmi adó nélkül számított keretösszege 5%-át kötik ki (Kbt. 134. § (2) és (3) bekezdés).

## EGYÉB RENDELKEZÉSEK

* 1. Jelen Szerződés a Kbt. 141.§ -ban foglaltak szerint a Felek közös megegyezésével, írásban akkor módosítható, ha annak törvényes előfeltételei fennállnak.
	2. Minden, a jelen Szerződés keretében a Felek által egymásnak küldött értesítésnek írott formában (ajánlott levélben, telefaxon, e-mailben) kell történnie. Ezen értesítésnek hatálya a címzett általi vételkor, illetve neki történő kézbesítéskor áll be.
	3. Felek közötti levelezés nyelve a magyar.
	4. Jelen Szerződés 5 (öt) azonos érvényű példányban magyar nyelven készült, melyből Vállalkozó 1 (egy), Megrendelő 4 (négy) példányt kap.
	5. Jelen Szerződés elválaszthatatlan részét képezi a Szerződés alapját képező közbeszerzési eljárásban a Megrendelő által kibocsátott közbeszerzési eljárás ajánlati felhívása, dokumentációja, kiegészítő információk és Vállalkozó ajánlata (*8. sz. melléklet*).
	6. Amennyiben a Felek között a Szerződéssel összefüggésben vita alakul ki, a Felek vállalják, hogy vitájukat elsősorban megegyezéssel rendezik. Ha az egymás közti egyeztetés nem vezetne eredményre, akkor a Felek együttesen közvetítőhöz (mediátorhoz) fordulhatnak. Jogvita esetén a Felek a magyar Polgári Perrendtartás szerint hatáskörrel és illetékességgel rendelkező bírósághoz fordulhatnak.

A Felek között létrejött Szerződésben nem szabályozott kérdésekben a magyar jog, így különösen a Kbt., a Ptk., és az építési jogszabályok vonatkozó rendelkezései irányadóak.

Felek a jelen Szerződést elolvasás és közös értelmezés után, mint akaratukkal mindenben megegyezőt, jóváhagyólag írják alá azzal, hogy a Szerződés csak a mellékleteivel együtt minősül teljesnek.

Mellékletek:

1. sz. melléklet: Érintett ingatlanok jegyzéke

2. sz. melléklet: Kiemelt gyógyászati helyiségek felsorolása

3. sz. melléklet: Kritikus ellátási területek

4. sz. melléklet: Gyorsszolgálati hibaelhárítási protokoll

5. sz. melléklet: Gyorsszolgálati hibabejelentések prioritása

6. sz. melléklet: Felelősségbiztosítási kötvény másolata

7. sz. melléklet: Átláthatósági nyilatkozat

8. sz. melléklet: Közbeszerzési eljárás ajánlati felhívása, dokumentációja, kiegészítő információk és Vállalkozó ajánlata

Budapest, 2017. Budapest, 2017.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Dr. Szász Károly**kancellárSemmelweis Egyetem**Megrendelő**Pénzügyileg ellenjegyzem a Megrendelő részéről:Budapest, 201... \_\_\_\_\_\_\_\_\_\_\_\_ hó \_ napján:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Dr. Borbélyné Balogh Zsuzsannagazdasági főigazgatóJogilag ellenjegyzem a Megrendelő részéről:Budapest, 201... \_\_\_\_\_\_\_\_\_\_\_ hó \_\_ napján:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**……………………jogtanácsos | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_……….……….……….**Vállalkozó** |